Ei hytte ble bygd i området på 1950-tallet. I 1993 ble denne hytta revet, og ei ny Moelven-brakke ble satt opp i stedet. Denne nye hytta var eid av elektrisitetsverket Trollfjord Kraft AS. Vesterålen Turlag utvidet og oppgraderte hytta i 1994, og fikk deretter driftsansvaret for hytta. I 2004 ble hytta pusset opp av turlaget. Ved årsskiftet 2006/07 overtok Vesterålen Turlag hytta vederlagsfritt fra Trollfjord Kraft.